Diari Oficial de la Generalitat Valenciana


Sumari del DOGV 5908, del 05-12-2008 (2008/14477)

RESOLUCIÓ de 28 de novembre de 2008, de la Conselleria d'Agricultura, Pesca i Alimentació, per la qual es convoca els municipis i entitats locals menors de la Comunitat Valenciana perquè formulen les seues sol·licituds d'ajuda en relació amb les obres de condicionament de camins rurals, per a l'exercici de 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5908

Data del DOGV
:   05-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14432


Data del document
:   28-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * administració local
    * ajuda pública
    * suport econòmic
    * via rural
    * obres públiques

RESOLUCIÓ de 28 de novembre de 2008, de la Conselleria d'Agricultura, Pesca i Alimentació, per la qual es convoca els municipis i entitats locals menors de la Comunitat Valenciana perquè formulen les seues sol·licituds d'ajuda en relació amb les obres de condicionament de camins rurals, per a l'exercici de 2009. [2008/14486]  
En l'Orde de 17 de novembre de 2008, de la Conselleria d'Agricultura, Pesca i Alimentació, s'aprovaven les bases reguladores per a la concessió d'ajudes als ajuntaments i entitats locals menors de la Comunitat Valenciana en relació amb les obres de condicionament de camins rurals de titularitat municipal, i s'acomplien així les disposicions de l'apartat 2 de l'article 9 de la Llei 38/2003, de 17 de novembre, General de Subvencions.  
D'altra banda, i tal com s'establix en l'apartat 2 de l'article 23 de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
Les ajudes públiques que es convoquen ací no requerixen la notificació a la Comissió Europea, perquè no posseïxen tots els requisits de l'apartat 1 de l'article 87 del Tractat CE, atés que les entitats beneficiàries no exercixen una activitat empresarial destinada a la consecució d'un benefici econòmic, ni afavorixen determinades empreses d'un sector o determinades produccions.  
En virtut d'això, i fent ús de les facultats que tinc atribuïdes,  
ORDENE  
Apartat primer  
Convocar els municipis i les entitats locals menors perquè sol·liciten les ajudes regulades en l'Orde de 17 de novembre de 2008, d'esta conselleria, publicada en el DOCV núm. 5902, de 27 de novembre de 2008, corresponent a l'exercici de 2009.  
Apartat segon  
Les subvencions es concediran a càrrec dels crèdits del programa 531.10, capítol 7, línia T170, «Obres i servicis d'infraestructura agrària en municipis». L'import global màxim quedarà fixat en l'orde que oportunament es publicarà, en funció dels pressupostos que s'aproven amb esta finalitat.  
No obstant això, l'import global màxim per a 2009 s'estima que serà de 600.000 €.  
La quantitat que s'imputarà a l'exercici de 2010 no podrà sobrepassar els 4.300.000 €.  
Apartat tercer  
La subvenció té la finalitat de millorar la infraestructura viària, de titularitat municipal, de la Comunitat Valenciana, alhora que es promouen pràctiques de cultiu o explotació en comú.  
Seran obres subvencionables totes les que signifiquen una millora permanent de la superestructura dels camins rurals amb paviments asfàltics, formigó o material granular.  
Apartat quart  
Els ajuntaments i les entitats locals menors podran presentar una única sol·licitud de subvenció per a les seues obres. Juntament amb la sol·licitud, s'emplenaran els documents que es demanen en esta i que es detallen en l'annex III de l'Orde de 17 de novembre de 2008.  
La sol·licitud es presentarà a les direccions territorials de la Conselleria d'Agricultura, Pesca i Alimentació, sense perjudici de les disposicions de l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat cinqué  
La concessió de subvencions s'efectuarà en règim de concurrència competitiva, i la consellera d'Agricultura, Pesca i Alimentació serà l'òrgan competent per a la resolució, a proposta de la Direcció General de Producció Agrària.  
Apartat sisé  
El termini de presentació de sol·licituds serà d'un mes, comptador des de l'endemà de la publicació d'esta resolució.  
Apartat seté  
Els criteris de valoració de sol·licituds i els terminis de resolució i notificació i de presentació de certificats d'obra són els que s'indiquen en l'Orde de 17 de novembre de 2008. La presentació dels certificats d'obra (un per cada anualitat) es podrà efectuar fins al 31 d'octubre de cada exercici.  
Apartat huité  
El valor del coeficient d'actualització de preus a què es fa referència en el punt 3 de l'apartat sisé de les bases reguladores queda establit en 1,0353 per als projectes que es presenten l'any 2009.  
Apartat nové  
La concessió de les ajudes previstes en esta resolució està condicionada a l'existència de crèdit adequat i suficient per a això en els pressupostos de la Generalitat de l'exercici de 2009, tal com es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.  
Tots els actes dictats s'entendran condicionats al fet que, quan es dicte la resolució de les subvencions, persistisquen les mateixes condicions de fet i de dret existents en el moment en què es van produir aquells actes.  
Apartat deu  
Contra este acte administratiu es podrà interposar, en el termini d'un mes des de la publicació, un recurs de reposició davant de la consellera d'Agricultura, Pesca i Alimentació, o directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 28 de novembre de 2008.- La consellera d'Agricultura, Pesca i Alimentació: Maritina Hernández Miñana.